Diari Oficial de la Generalitat Valenciana


Sumari del DOGV 8665, del 28-10-2019 (2019/10666)

RESOLUCIÓ de 15 d'octubre de 2019, del director de l'Agència de Prevenció i Lluita contra el Frau i la Corrupció de la Comunitat Valenciana, per la qual es determina la composició del Consell de Participació.
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8665

Data del DOGV
:   28-10-2019

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2019/10453


Data del document
:   15-10-2019

Organisme emissor
:   Agència de Prevenció i Lluita contra el Frau i la Corrupció de la Comunitat Valenciana

Tipus de document
:   Resolució

Anàlisi jurídica

 Descriptors 

:   * Agència de Prevenció i Lluita contra el Frau i la Corrupció de la Comunitat Valenciana

RESOLUCIÓ de 15 d'octubre de 2019, del director de l'Agència de Prevenció i Lluita contra el Frau i la Corrupció de la Comunitat Valenciana, per la qual es determina la composició del Consell de Participació.  
 [2019/10901]  
El Consell de Participació de l'Agència de Prevenció i Lluita contra el Frau i la Corrupció de la Comunitat Valenciana (d'ara en avant, Agència) va ser creat mitjançant la Resolució de 12 de febrer de 2018, del seu director, publicada en el DOGV núm. 8492, de 22.02.2019, i en el BOCV núm. 346, de 22.02.2019, com un òrgan assessor i de consulta d'aquesta agència i via per a la participació de la societat civil i de persones expertes, dins de l'àmbit de la prevenció i lluita contra el frau i la corrupció, la transparència en l'activitat pública i la qualitat democràtica, per a un millor compliment de les funcions i finalitats d'aquesta agència. La seua finalitat és impulsar la vinculació de l'Agència amb la societat civil i la ciutadania facilitant la seua comunicació i relació.  
  
La regulació de l'esmentat Consell de Participació de l'Agència està continguda en la mencionada resolució, així com en els articles 24 a 26 del Reglament de funcionament i règim interior de l'Agència de 27 de juny de 2019, aprovat per la Resolució de 27 de juny de 2019, del director de l'Agència (DOGV 8582, 02.07.2019).  
En concret, l'article 25 del Reglament, en l'apartat 1, estableix la composició del Consell de Participació, i en l'apartat 3 destaca que els mandats de la Vicepresidència i de les vocalies del Consell de Participació seran renovades cada tres anys, amb possibilitat de pròrroga per tres anys més.  
Afegeix aquest precepte, en els apartats 4 i 5, que podran ser convidades a les reunions aquelles persones que, per raó de la seua competència o especial coneixement sobre els assumptes que s'hi hagen de tractar, s'estime oportú, i també, a través de les organitzacions socials presents en el Consell, ciutadanes i ciutadans concrets i representants d'aquests que així ho desitgen.  
Així mateix, la Resolució de 12 de febrer de 2018, del director de l'Agència, a més de crear el Consell de Participació, obria un termini per a la presentació de candidatures per a ocupar les vocalies en representació d'organitzacions cíviques.  
Rebudes les sol·licituds per a formar part del Consell i la corresponent documentació administrativa, conforme amb el que es preveu en la disposició addicional primera d'aquesta resolució, i després de diverses comunicacions mantingudes per aquesta agència, a través de correu electrònic, amb cadascun dels representants d'aquestes organitzacions, en el qual se'ls traslladava la proposta de composició del Consell, que admetia a tots els sol·licitants i cobria el nombre màxim de vocalies previst en la seua norma de creació, es va celebrar la sessió constitutiva del Consell de Participació de l'Agència el 4 d'octubre de 2019, la qual cosa es reflecteix en l'acta corresponent.  
En virtut de tot això, fent ús de les competències atribuïdes en la Llei 11/2016, de 28 de novembre, de la Generalitat, de l'Agència de Prevenció i Lluita contra el Frau i la Corrupció de la Comunitat Valenciana, i en virtut del que es disposa en l'article 25.2 del Reglament de funcionament i règim interior de l'Agència, de 27 de juny de 2019 (DOGV 8582, 02.07.2019), resolc:  
  
Primer  
El Consell de Participació de l'Agència, en ple, queda integrat pels següents membres:  
a) La Presidència, exercida per Joan Antoni Llinares Gómez, director de l'Agència de Prevenció i Lluita contra el Frau i la Corrupció de la Comunitat Valenciana.  
b) La Vicepresidència, que correspon a Ana María Fuertes Eugenio, en representació de Fundació per la Justícia.  
c) La Secretaria del Consell, exercida per Teresa Clemente García, directora d'Assumptes Jurídics de l'Agència.  
d) Dotze vocalies integrades per persones representants de cadascuna de les organitzacions cíviques de caràcter social que treballen contra el frau i la corrupció a la Comunitat Valenciana o que tenen entre les seues finalitats la transparència de l'activitat pública, el bon govern i la defensa dels drets dels ciutadans dins d'aquest àmbit al llarg del territori de la Comunitat:  
1. Silvina Bacigalupo Saggese, en representació de Transparency International España.  
2. Miguel Falomir Sorio, en representació d'Associació Valenciana de Consumidors i Usuaris.  
3. Antonia Ferrer Sapena, en representació de Tactical Whistleblower.  
4. Juan Carlos Galindo Gómez, en representació de l'Associació Espanyola Sujetos Obligados en Prevención del Blanqueo.  
5. Justo López Díaz, en representació d'Alertadores Contra la Corrupció - Whistle Blower.  
6. Baltasar Garzón Real, en representació de la Fundación Internacional Baltasar Garzón.  
7. Peter Matja'i, en representació d'Open Society Initative for Europe.  
8. Rafael Maurí Victoria, en representació de l'Observatori Ciutadà contra la Corrupció.  
9. Antonio Penadés Chusp, en representació d'Acción Cívica contra la Corrupción.  
10. Azahara Peralta Bravo, en representació de Plataforma por la Honestidad.  
11. José Ribera Facundo, en representació de la Plataforma Ciutadana Castelló per la Justícia i Contra la Corrupció.  
12. Francisco Gaspar Latorre, en representació del Sindicat de Tècnics del Ministeri d'Hisenda (GESTHA).  
e) Quatre vocalies entre persones que s'han destacat pel seu compromís en defensa de l'ètica i la lluita contra el frau i la corrupció, amb repercussió de la seua activitat en la Comunitat Valenciana:  
1. Hervé Falciani, president de l'associació Tactical Whistleblower.  
  
2. Vanesa Felip Torrent, presidenta del Col·legi de Secretaris, Interventors i Tresorers de l'Administració Local de València.  
3. Fernando Jiménez Sánchez, professor titular de Ciència Política i de l'Administració de la Universitat de Murcia.  
4. Consuelo Vidal Hernandis, presidenta de l'associació Observatori Ciutadà contra la Corrupció.  
f) Silvia Vernia Trillo, Marcial González González i Emilio Álvarez Salcedo, responsables, respectivament, de les següents unitats administratives de l'Agència: direcció de Prevenció, Formació i Documentació, direcció d'Anàlisi i Investigació i direcció de Gabinet de Relacions Institucionals, Comunicació i Participació.  
  
Segon  
La present resolució es publicarà en el Butlletí Oficial de les Corts i en el Diari Oficial de la Generalitat Valenciana, i produirà efectes a partir de l'endemà d'aquesta última publicació.  
  
València, 15 d'octubre de 2019.- El director de l'Agència de Prevenció i Lluita contra el Frau i la Corrupció de la Comunitat Valenciana: Joan A. Llinares Gómez.